शिविर में बिरमी पीएचसी का मेल नर्स अनुपस्थित, एपीओ किया
भास्कर संवाददाता | झुंझुनूं
स्वास्थ्यशिविर में अनुपस्थित रहने पर बिरमी पीएचसी के मेल नर्स को एपीओ कर दिया गया है। इधर, सीएमएचओ डॉ. एसएन धौलपुरिया ने रविवार को दिलोई में स्वास्थ्य शिविर का निरीक्षण कर व्यवस्थाओं का जायजा लिया।
सीएमएचओ डॉ. धौलपुरिया ने बताया कि बिरमी पीएचसी पर कार्यरत मेल नर्स विकासकुमार आरोग्य राजस्थान के दो शिविरों में लगातार अनुपस्थित रहा। सरकार की योजनाओं के प्रति उदासीनता बरतने शिविरों में अनुपस्थिति के चलते बीसीएमओ डॉ. मनोज डूडी ने मेल नर्स विकासकुमार को एपीओ कर दिया है। इस दौरान उसका मुख्यालय सीएमएचओ कार्यालय झुंझुनूं रहेगा। साथ ही डॉ. डूडी ने कहा है कि किसी भी कर्मचारी की लापरवाही बर्दाश्त नहीं की जाएगी।
इधर, मलसीसर ब्लॉक के दिलोई में रविवार को आयोजित आरोग्य राजस्थान शिविर में डेढ़ सौ से ज्यादा मरीज लाभान्वित हुए। सीएमएचओ डॉ. एसएन धौलपुरिया ने शिविर का निरीक्षण किया। इस दौरान उन्होंने खुद भी डायबिटीज की जांच कराई। बीसीएमओ डॉ. मनोज डूडी की मौजूदगी में डॉ. पंकज, डॉ. सुशील सिहाग, अनिल तिलोटिया, आरिफ खान, सुधीर कस्वां सरोज ने सेवाएं दी। झुंझुनूं ब्लॉक के बाकरा में भी सीएमएचओ ने शिविर में व्यवस्थाएं देखी। बीसीएमओ डॉ. रामनिवास यादव भी उनके साथ थे। शिविर में डॉ. महेश डॉ. राहुल ने सेवाएं दी।
hin_Deva bho_Deva hin_Deva hin_Deva hin_Deva